als_Latn dik_Latn sag_Latn
Një operacion masiv sigurie i cili ka përfshirë policë të rendit jo vetëm të qytetit, por nga e gjithë Mbretëria e Bashkuar për të mbrojtur këngëtaren, por edhe 50,000 fansat që priten të marrin pjesën në këtë event.
Rëndësi e veçantë do t’i kushtohet sigurisë së pjesëmarrësve gjatë kohës së ikjes nga stadiumi “Old Trafford”, ku para dy javësh 22 njerëz vdiqën dhe dhjetëra të tjerë u plagosën nga një kamikaz islamik i radikalizuar Salman Abedi.
Policë të armatosur do të jenë të shumtë në numër në rrugët e qytetit, por edhe brenda stadiumit ku do të zhvillohet koncerti. Përveç Arianna Grande, në shenjë solidarizimi për viktimat dhe për të përcjellë mesazhin se nuk ka frikë pas sulemve terroriste do të përformojë edhe Justin Bieber, Take That, ColdPlay, Katy Perry, Robbie Williams, Little Mix dhe Miley Cyrus.
Fansat janë udhëzuar të mos marrin me vete çanta dhe të jenë gati për kontrolle ytë rrepta sigurie kur të mbërrijnë. Bileta për këtë event do të kushtojë rreth 40 stërlina dhe fondet që do të grumbullohen, të cilat priten të tejkalojnë shifrën prej 2 milion sterlina, do të dhurohen për familjet e njerëzve të prekur nga sulmi. Për më tepër, pritet që rreth 2000 vende të jenë të rezervuara për njerëz të cilët ishin pjesëmarrës ditën që u bë sulmi terrorist. K.H/ tiranapost.al
als_Latn als_Latn als_Latn als_Latn